CELEX: 32017D1178
Language: lt
Date: 1496361600000
Title: 2017 m. birželio 2 d. Komisijos įgyvendinimo sprendimas (ES) 2017/1178, kuriuo iš dalies keičiamas Įgyvendinimo sprendimas (ES) 2016/2008 dėl gyvūnų sveikatos kontrolės priemonių, susijusių su žvyneline tam tikrose valstybėse narėse (pranešta dokumentu C(2017) 3624) (Tekstas svarbus EEE. )

1.7.2017   
            
            
               LT
            
            
               Europos Sąjungos oficialusis leidinys
            
            
               L 170/98
            
         KOMISIJOS ĮGYVENDINIMO SPRENDIMAS (ES) 2017/1178
   2017 m. birželio 2 d.
   kuriuo iš dalies keičiamas Įgyvendinimo sprendimas (ES) 2016/2008 dėl gyvūnų sveikatos kontrolės priemonių, susijusių su žvyneline tam tikrose valstybėse narėse
   
      
         (pranešta dokumentu C(2017) 3624)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
   atsižvelgdama į 1992 m. gruodžio 17 d. Tarybos direktyvą 92/119/EEB, nustatančią Bendrijos bendrąsias tam tikrų gyvūnų ligų kontrolės priemones ir konkrečias priemones nuo kiaulių vezikulinės ligos (3), ypač į jos 19 straipsnio 1 dalies a punktą, 19 straipsnio 3 dalies a punktą ir 19 straipsnio 6 dalį,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (4), ypač į jos 4 straipsnio 3 dalį,
   kadangi:
   
               (1)
            
            
               Direktyvoje 92/119/EEB nustatytos bendrosios kontrolės priemonės, kurios turi būti taikomos kilus tam tikrų gyvūnų ligų, įskaitant žvynelinę, protrūkiui. Taikant tas kontrolės priemones, be kita ko, nustatomos apsaugos ir stebėjimo zonos apie užkrėstą ūkį, be to, numatyta skubi vakcinacija žvynelinės protrūkio atveju;
            
         
               (2)
            
            
               Komisijos įgyvendinimo sprendimu (ES) 2016/2008 (5) nustatytos su žvyneline susijusios gyvūnų sveikatos kontrolės priemonės, taikytinos to sprendimo I priede nurodytose valstybėse narėse ar jų dalyse, taip pat minimalieji vakcinacijos nuo žvynelinės programų, kurias valstybės narės teikia Komisijai patvirtinti, reikalavimai;
            
         
               (3)
            
            
               Įgyvendinimo sprendimo (ES) 2016/2008 2 straipsnyje „užkrėsta zona“ apibrėžiama kaip to sprendimo I priedo II dalyje nurodyta valstybės narės teritorijos dalis, kuri apima patvirtinto žvynelinės užkrato sritį ir kurioje Komisijai patvirtinus vakcinacijos programas gali būti atliekama vakcinacija nuo žvynelinės. To Įgyvendinimo sprendimo 2 straipsnyje „neužkrėsta zona, kurioje atliekama vakcinacija“ apibrėžiama kaip to sprendimo I priedo I dalyje nurodyta valstybės narės teritorijos dalis, apimanti žvyneline užkrėstai zonai nepriskiriamas sritis, kuriose Komisijai patvirtinus vakcinacijos programas atliekama vakcinacija nuo žvynelinės;
            
         
               (4)
            
            
               Įgyvendinimo sprendimo (ES) 2016/2008 3 straipsnyje nustatyti galvijų, nelaisvėje laikomų laukinių atrajotojų ir tam tikrų gyvūninių produktų išvežimo iš to sprendimo I priede nurodytų sričių apribojimai, siekiant sumažinti žvynelinės plitimo riziką;
            
         
               (5)
            
            
               Įgyvendinimo sprendimo (ES) 2016/2008 7 straipsnyje nustatytos nuo to įgyvendinimo sprendimo 3 straipsnyje nustatytų apribojimų, susijusių su galvijų ir nelaisvėje laikomų laukinių atrajotojų spermos, kiaušialąsčių ir embrionų išvežimu iš to sprendimo I priedo I dalyje nurodytų sričių, nukrypti leidžiančios nuostatos;
            
         
               (6)
            
            
               tikslinga nustatyti skirtingus žvynelinės plitimo per spermos, kiaušialąsčių ir embrionų siuntas rizikos lygius, kai tokie genetinės medžiagos produktai vežami iš neužkrėstos zonos, kurioje atliekama vakcinacija, į kitą neužkrėstą zoną, kurioje atliekama vakcinacija, arba į toje pačioje valstybėje narėje esančią užkrėstą zoną. todėl būtina nustatyti susijusiai rizikai proporcingas atskiras sąlygas dėl leidžiančių nukrypti nuostatų, taikomų tokioms siuntoms, kurios lieka toje pačioje valstybėje narėje, su sąlyga, kad tokios sąlygos taikomos saugiai vežant tokius genetinės medžiagos produktus neužkrėstoje zonoje, kurioje atliekama vakcinacija, arba toje pačioje valstybėje narėje esančioje užkrėstoje zonoje. Todėl Įgyvendinimo sprendimo (ES) 2016/2008 7 straipsnis turėtų būti atitinkamai iš dalies pakeistas;
            
         
               (7)
            
            
               2017 m. kovo 2 d. Graikija pranešė apie naują žvynelinės protrūkį Kerkyros paregionyje, Jonijos jūros saloje, labiausiai nutolusioje šiaurės vakarinėje Graikijos dalyje, kuriame, remiantis pranešimais, anksčiau žvynelinės protrūkių nebuvo. Todėl Įgyvendinimo sprendimo (ES) 2016/2008 I priedo II dalyje išvardytos žvyneline užkrėstos Graikijos zonos turėtų būti papildytos Kerkyros paregioniu. Todėl Įgyvendinimo sprendimo (ES) 2016/2008 I priedo II dalis turėtų būti atitinkamai iš dalies pakeista;
            
         
               (8)
            
            
               2017 m. kovo 14 d. Graikija pranešė Komisijai apie savo sprendimą vakcinaciją nuo žvynelinės atlikti ir Jonijos salose, Šiaurės ir Pietų Egėjo jūros salose bei Kretoje, t. y. regionuose, kuriuose iki šiol žvynelinės nenustatyta, išskyrus Kerkyros paregionį, kuriame šios ligos protrūkis patvirtintas 2017 m. kovo 2 d., ir Lemno paregionį, kuriame šios ligos užkrato esama nuo 2015 m. Todėl minėti Graikijos regionai turėtų būti įtraukti į Įgyvendinimo sprendimo (ES) 2016/2008 I priedo I dalyje pateiktą neužkrėstų zonų, kuriose atliekama vakcinacija, sąrašą. Todėl Įgyvendinimo sprendimo (ES) 2016/2008 I priedo I dalis turėtų būti atitinkamai iš dalies pakeista;
            
         
               (9)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimas (ES) 2016/2008 iš dalies keičiamas taip:
   
               1)
            
            
               7 straipsnis pakeičiamas taip:
               „7 straipsnis
               Nuo draudimo išvežti galvijų ir nelaisvėje laikomų laukinių atrajotojų spermą, kiaušialąstes ir embrionus iš I priedo I ir II dalyse nurodytų sričių nukrypti leidžiančios nuostatos ir tų produktų vežimo tos pačios valstybės narės I arba II dalyje nurodytose srityse specialiosios sąlygos
               1.   Nukrypdama nuo 3 straipsnio b punkte nustatyto draudimo, kompetentinga institucija gali leisti išvežti galvijų ir nelaisvėje laikomų laukinių atrajotojų spermą, kiaušialąstes ir embrionus iš I priedo I dalyje nurodytoje srityje esančių spermos surinkimo centrų arba kitų įmonių į kitą kitos valstybės narės I priedo I arba II dalyje nurodytą sritį, jei gyvūnai donorai, sperma, kiaušialąstės ir embrionai atitinka šias sąlygas:
               
                           a)
                        
                        
                           gyvūnai donorai buvo vakcinuoti ir pakartotinai vakcinuoti nuo žvynelinės laikantis naudotos vakcinos gamintojo nurodymų, o pirma vakcinacija buvo atlikta likus ne mažiau kaip 60 dienų iki spermos, kiaušialąsčių ar embrionų surinkimo dienos, arba gyvūnams donorams atlikto serologinio tyrimo specifiniams žvynelinės antikūnams nustatyti rezultatai surinkimo dieną ir praėjus mažiausiai 28 dienoms nuo spermos rinkimo laikotarpio arba kiaušialąsčių ir embrionų surinkimo dienos buvo neigiami;
                        
                     
                           b)
                        
                        
                           gyvūnai donorai likus 60 dienų iki spermos, kiaušialąsčių arba embrionų surinkimo dienos buvo laikomi ūkinių gyvūnų sėklinimo centre ar kitoje atitinkamoje įmonėje, nuo kurios mažiausiai 20 kilometrų spinduliu likus trims mėnesiams iki spermos, kiaušialąsčių arba embrionų surinkimo dienos nebuvo patvirtintas nė vienas žvynelinės atvejis, o prieš tai nebuvo patvirtintas nė vienas žvynelinės infekcijos atvejis, dėl kurio užkrėstuose ūkiuose būtų skerdžiami ir sunaikinami visi žvynelinei imlūs gyvūnai;
                        
                     
                           c)
                        
                        
                           gyvūnai donorai buvo kliniškai patikrinti likus ne mažiau kaip 28 dienoms iki surinkimo dienos, buvo tikrinami visą rinkimo laikotarpį ir nebuvo nustatyta jokių klinikinių žvynelinės požymių;
                        
                     
                           d)
                        
                        
                           siekiant nustatyti žvynelinės sukėlėją gyvūnams donorams buvo atliktas polimerazės grandininės reakcijos (PGR) tyrimas tiriant kraujo mėginius, kurie buvo paimti pradėjus rinkti spermą, o vėliau buvo imami ne rečiau kaip kas 14 dienų visą spermos rinkimo laikotarpį arba kurie buvo paimti embrionų ir kiaušialąsčių rinkimo dieną, ir tyrimo rezultatai buvo neigiami;
                        
                     
                           e)
                        
                        
                           siekiant nustatyti žvynelinės sukėlėją sperma buvo tiriama atliekant PGR tyrimą, ir tyrimo rezultatai buvo neigiami, ir
                        
                     
                           f)
                        
                        
                           kilmės vietos kompetentinga institucija vykdo Komisijos patvirtintą ir II priede nustatytas sąlygas atitinkančią vakcinacijos nuo žvynelinės programą, apie kurios įgyvendinimo pradžios ir pabaigos datą buvo informavusi Komisiją ir kitas valstybes nares vadovaudamasi II priedo nuostatomis.
                        
                     2.   Nukrypdama nuo 3 straipsnio b punkte nustatyto draudimo, kompetentinga institucija gali leisti išvežti galvijų ir nelaisvėje laikomų laukinių atrajotojų spermą, kiaušialąstes ir embrionus iš spermos surinkimo centrų arba kitų įmonių, esančių:
               
                           a)
                        
                        
                           I priedo I dalyje nurodytoje srityje, į paskirties vietą, kuri yra tos pačios valstybės narės I priedo I arba II dalyje nurodytoje kitoje srityje;
                        
                     
                           b)
                        
                        
                           I priedo II dalyje nurodytoje srityje, į paskirties vietą, kuri yra tos pačios valstybės narės I priedo II dalyje nurodytoje kitoje srityje.
                        
                     Šios dalies pirmoje pastraipoje nustatyta leidžianti nukrypti nuostata taikoma, jei laikomasi 1 dalies a, b ir c punktuose nustatytų sąlygų.
               3.   Nukrypdama nuo 3 straipsnio b punkte nustatyto draudimo, kompetentinga institucija gali leisti išvežti galvijų ir nelaisvėje laikomų laukinių atrajotojų spermą, kiaušialąstes ir embrionus iš I priedo I dalyje nurodytose srityse esančių spermos surinkimo centrų arba kitų įmonių į bet kurią tos pačios ar kitos valstybės narės sritį ar į trečiąją šalį, jei gyvūnai donorai, sperma, kiaušialąstės ir embrionai atitinka šias sąlygas:
               
                           a)
                        
                        
                           1 dalies a–f punktuose nustatytas sąlygas;
                        
                     
                           b)
                        
                        
                           prieš išvežant tokią spermą, kiaušialąstes ar embrionus gyvūnai donorai atitinka visas kitas atitinkamas teigiamu tokio išvežimo poveikio ir priemonių nuo žvynelinės plitimo rizikos vertinimu pagrįstas gyvūnų sveikatos garantijas, kurių reikalauja kilmės valstybės narės kompetentingos institucijos ir kurias patvirtina tranzito valstybės narės kompetentingos institucijos ir paskirties valstybės narės kompetentingos institucijos, ir
                        
                     
                           c)
                        
                        
                           kilmės valstybė narė turi nedelsdama pranešti Komisijai ir kitoms valstybėms narėms apie b punkte nurodytas gyvūnų sveikatos garantijas ir kompetentingų institucijų patvirtinimą.
                        
                     4.   Jei šio straipsnio 1 arba 3 dalyje nustatytus reikalavimus atitinkanti sperma, kiaušialąstės ir embrionai yra išvežami į kitą valstybę narę arba trečiąją šalį, atitinkamuose veterinarijos sertifikatuose, kurie parengti vadovaujantis Direktyvomis 88/407/EEB, 89/556/EEB arba Sprendimu 93/444/EEB, įrašomas šis papildomas teiginys:
               
                  „…(Atitinkamai nurodyti: sperma, kiaušialąstės ir (arba) embrionai) atitinka Įgyvendinimo sprendimo (ES) 2016/2008 dėl gyvūnų sveikatos kontrolės priemonių, susijusių su žvyneline tam tikrose valstybėse narėse, …(atitinkamai nurodyti: 7 straipsnio 1 dalies arba 7 straipsnio 3 dalies) nuostatas“.“
               
            
         
               2)
            
            
               I priedas pakeičiamas šio sprendimo priede pateiktu tekstu.
            
         2 straipsnis
   Šis sprendimas skirtas valstybėms narėms.
   
      Priimta Briuselyje 2017 m. birželio 2 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 395, 1989 12 30, p. 13.
   
      (2)  OL L 224, 1990 8 18, p. 29.
   
      (3)  OL L 62, 1993 3 15, p. 69.
   
      (4)  OL L 18, 2003 1 23, p. 11.
   
      (5)  2016 m. lapkričio 15 d. Komisijos įgyvendinimo sprendimas (ES) 2016/2008 dėl gyvūnų sveikatos kontrolės priemonių, susijusių su žvyneline tam tikrose valstybėse narėse (OL L 310, 2016 11 17, p. 51).
   
      PRIEDAS
      Įgyvendinimo sprendimo (ES) 2016/2008 I priedas pakeičiamas taip:
      „
            I PRIEDAS
            I DALIS
            
               „Neužkrėstos zonos, kuriose atliekama vakcinacija“
            
            1.   Kroatija
            
            Visa Kroatijos teritorija.
            2.   Bulgarija
            
            
                     
                        A.
                     
                     
                        Šios Bulgarijos sritys:
                        
                                    —
                                 
                                 
                                    Burgaso sritis,
                                 
                              
                                    —
                                 
                                 
                                    Varnos sritis,
                                 
                              
                                    —
                                 
                                 
                                    Dobričiaus sritis,
                                 
                              
                                    —
                                 
                                 
                                    Razgrado sritis,
                                 
                              
                                    —
                                 
                                 
                                    Silistros sritis,
                                 
                              
                                    —
                                 
                                 
                                    Rusės sritis,
                                 
                              
                                    —
                                 
                                 
                                    Pleveno sritis.
                                 
                              
                  
                     
                        B.
                     
                     
                        Šios Bulgarijos savivaldybės:
                        
                                    —
                                 
                                 
                                    Tirgovištės srities Opakos, Popovo ir Antonovo savivaldybės,
                                 
                              
                                    —
                                 
                                 
                                    Šumeno srities Šumeno, Kaspičano, Novi Pazaro, Nikola Kozlevo, Koalinovo, Veneco ir Hitrino savivaldybės,
                                 
                              
                                    —
                                 
                                 
                                    Veliko Tirnovo srities Svištovo, Polski Trembešo ir Stražicos savivaldybės.
                                 
                              
                  3.   Graikija
            
            Šie Graikijos regionai:
            
                        —
                     
                     
                        Jonijos salų regionas, išskyrus Kerkyros paregionį,
                     
                  
                        —
                     
                     
                        Šiaurės Egėjo jūros salų regionas, išskyrus Lemno paregionį,
                     
                  
                        —
                     
                     
                        Šiaurės Egėjo jūros salų regionas,
                     
                  
                        —
                     
                     
                        Kretos regionas.
                     
                  II DALIS
            
               „Užkrėstos zonos“
            
            1.   Graikija
            
            
                     
                        A.
                     
                     
                        Šie Graikijos regionai:
                        
                                    —
                                 
                                 
                                    Atikos regionas,
                                 
                              
                                    —
                                 
                                 
                                    Centrinės Graikijos regionas,
                                 
                              
                                    —
                                 
                                 
                                    Centrinės Makedonijos regionas,
                                 
                              
                                    —
                                 
                                 
                                    Rytų Makedonijos ir Trakijos regionas,
                                 
                              
                                    —
                                 
                                 
                                    Epyro regionas,
                                 
                              
                                    —
                                 
                                 
                                    Peloponeso regionas,
                                 
                              
                                    —
                                 
                                 
                                    Tesalijos regionas,
                                 
                              
                                    —
                                 
                                 
                                    Vakarų Graikijos regionas,
                                 
                              
                                    —
                                 
                                 
                                    Vakarų Makedonijos regionas.
                                 
                              
                  
                     
                        B.
                     
                     
                        Šie Graikijos paregioniai:
                        
                                    —
                                 
                                 
                                    Lemno paregionis.
                                 
                              
                                    —
                                 
                                 
                                    Kerkyros paregionis.
                                 
                              
                  2.   Bulgarija
            
            Visa Bulgarijos teritorija, išskyrus I dalyje nurodytas sritis.
         “